Кузнецк Ала-Тоосу
Кузнецк Ала-Тоосу — Сибирдин түштүгүндөгү тоолуу аймак; Кузнецк жана Минуса (Миң-Суу) ойдуңдарынын аралыгында жайгашкан. Узундугу 300 кмдей. Бийиктиги 2178 мге чейин. Акиташ теги, кварцит, кремнийлүү жана чополуу сланецтерден туруп, аларды көптөгөн гранит интрузиялары ж. б. жиреп чыккан. Кен байлыктары: темир, марганец, алтын, хром, боксит ж. б. Өтө тилмеленген жапыз жана орто бийик тоо массивдеринен турат. Тоо тайгасы (көк карагай, карагай, бал карагай) басымдуу. Деңиз деңгээлинен 1300—1500 мден өйдө мамык чөп-эңилчектүү, бадалдуу жана таштуу тундра мүнөздүү. Шагылдар менен капталган, жылаңач аскалуу беттер да кездешет.

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

Тоолор‎
Сибирь‎